section_heading: Životopis
paragraph_text: Biskup Righi nastojao je posjećivati župe svake godine te se brinuo da Propaganda dadne potrebnu pomoć župnicima. Godine 1722. Righi se teško razbolijeva tako da nije mogao izlaziti iz kuće. Tako je 4. studenog 1722. dao ostavku nakon što je izgubio i zdravlje i imovinu. Ostavka mu nije bila prihvaćena te je upravljao biskupijom dok mu nije imenovan nasljednik, 1727. godine. Iste ga je godine dubrovački kaptol izabrao za izvanrednog kapitularnog vikara nakon smrti nadbiskupa Gallanija. I na toj službi dao je odreknuće.